**LĪGUMS** Nr. SKUS 717/17

*Angio LKC apkalpošana un uzturēšana*

Rīga, 2017.gada 13.novembris

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, saskaņā ar statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pārstāv valdes priekšsēdētāja Ilze Kreicberga, (turpmāk - Pasūtītājs) no vienas puses, un

**SIA “ENTRONS”**, reģistrācijas Nr.40103770356, tās valdes locekļa Anrija Grosberga personā, kurš rīkojas uz stattūtu pamata (turpmāk – Izpildītājs) no otras puses (abi kopā – Puses), pamatojoties uz sarunu procedūrai „Angio LKC apkalpošana un uzturēšana” (ID Nr. PSKUS 2017/150), iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs pasūta, bet Izpildītājs apņemas nodrošināt angiogrāfijas programmatūras licenču piegādi, programmatūras uzturēšanu, kā arī ar angiogrāfijas programmatūru saistītās infrastruktūras - datu bāzes serveru, darba staciju, disku masīvu un datu arhivēšanas risinājuma uzturēšanu (turpmāk – Pakalpojums), saskaņā ar Līguma noteikumiem, Izpildītāja sarunu procedūrai iesniegto tehnisko piedāvājumu (1.pielikums) un finanšu piedāvājumu (2.pielikums).
	2. Pakalpojuma sniegšanas vieta: VSIA “Paula Stradiņa klīniskā universitātes slimnīca” Pilsoņu iela 13, Rīga, LV – 1002.
2. **Pakalpojuma sniegšana un pieņemšana**
	1. Izpildītājs Līguma darbības termiņa laikā nodrošina visu Līguma 1.1.punktā Pasūtītāja rīcībā esošo angiogrāfijas programmatūras licenču uzturēšanas pakalpojumu sniegšanu, kas ietver:
		1. izmaiņu izdarīšanu angiogrāfijas programmatūras izpildāmajā kodā atbilstoši Pasūtītāja norādījumiem un saskaņā ar Līguma 1.pielikumā noteikto;
		2. angiogrāfijas programmatūras kļūdu novēršanu pēc to statusa saskaņošanas starp Pasūtītāju un Izpildītāju;
		3. iespējas nodrošināšanu Pasūtītājam saņemt un lietot jaunākās angiogrāfijas programmatūras versijas;
		4. Pasūtītāja informēšanu par jaunākajiem angiogrāfijas programmatūras jauninājumiem nosūtot šo informāciju uz Pasūtītāja atbildīgās personas e-pasta adresi;
		5. telefonisku konsultāciju sniegšanu Pasūtītājam saistībā ar programmatūras izmantošanu, zvanot uz Izpildītāja Klientu atbalsta dienestu (tālr. 67815557) darba dienās no 9:00 līdz 18:00;
		6. angiogrāfijas programmatūras darbības problēmu pieteikumu vai angiogrāfijas programmatūras izmaiņu ierosinājumu pieņemšanu un izvērtēšanu uz Izpildītāja e-pastu.
	2. Izpildītājs nodrošina angiogrāfijas programmatūras pakalpojumu sniegšanu, kas ietver:
		1. Pasūtītāja nepieciešamību izvērtēšanu un jaunāko angiogrāfijas programmatūras versiju piegādi un uzstādīšanu;
		2. pieteikto angiogrāfijas programmatūras darbības problēmu novēršanas uzsākšanu, ievērojot noteiktus reakcijas laikus:
			1. 1.kategorijas problēma - avārija (problēma, kura paralizē Informācijas sistēmas darbību) - 2 stundas (no problēmas pieteikšanas brīža);
			2. 2.kategorijas problēma - kļūda, kuru nevar apiet (problēma, kura ietekmē kādu no Informācijas sistēmas funkcijām un darbību nav iespējams veikt izmantojot citu Informācijas sistēmas funkcionalitāti) - 4 stundas (no problēmas pieteikšanas brīža);
			3. 3.kategorijas problēma - kļūda, kuru var apiet (problēma, taču atšķirībā no 2.kategorijas, šo nepilnību iespējams apiet) - 32 stundas (no problēmas pieteikšanas brīža);
			4. 4. vai zemākas kategorijas problēmu (neprecizitāte, konsultācija, izmaiņu pieprasījums, uzlabojuma ierosinājums, ierosinājums nākamajām versijām) sākotnējo un padziļināto novērtēšanas veikšana, kā arī nodrošināt nepieciešamo izmaiņu izdarīšanu programmatūrā - 2 nedēļu laikā (no problēmas pieteikšanas brīža).
		3. angiogrāfijas programmatūras uzraudzības nodrošināšanu;
		4. Izpildītājs veic Līguma 2.2.3.punktā noteikto monitorēšanu pie nosacījuma, ja Pasūtītājs veic atbilstošu konfigurāciju savā IT infrastruktūrā (Firewall, VPN piekļuves piešķiršanu);
		5. nepieciešamo pasākumu realizāciju angiogrāfijas programmatūras darbības atjaunošanai vai stabilizēšanai;
		6. Pasūtītājam nepieciešamo papildu pakalpojumu sniegšanu attiecībā uz angiogrāfijas programmatūras darbības un tās IT infrastruktūras lietotāju atbalstu;
		7. izmaiņu izdarīšanu angiogrāfijas programmatūras izpildāmajā kodā.
	3. Ja Pasūtītājam būs nepieciešami pakalpojumi, kuri nav iekļauti Līguma 1.pielikumā, bet kuri saistīti ar Pakalpojuma nodrošināšanu, šādu pakalpojumu veikšana notiks tikai pēc tā saskaņošanas ar Pasūtītāju, vienojoties arī par pakalpojuma cenu. Pasūtītājs šādus papildus pakalpojumus ir tiesīgs pasūtīt nepārsniedzot Līguma kopējo summu.
	4. Izpildītājs nodrošina angiogrāfijas programmatūru saistītās infrastruktūras - datu bāzes servera, darba staciju, disku masīvu un datu arhivēšanas risinājumu uzturēšanu.
	5. Pakalpojuma izpildi un pieņemšanu apliecina abu Pušu parakstīts pieņemšanas – nodošanas akts.
	6. Pušu pilnvarotie pārstāvji Līguma darbības laikā:
		1. no Pasūtītāja puses: Kārlis Bētiņš, tālrunis: 29417489, 67069693, e-pasts: karlis.betins@stradini.lv. Pilnvarotā persona ir tiesīga pārbaudīt un pieņemt attiecīgo Pakalpojumu, parakstīt attiecīgos pieņemšanas – nodošanas dokumentus;
		2. no Izpildītāja Puses: Anrijs Grosbergs, e-pasts:ag@entrons.lv, tel.: 29512850.
	7. Pušu pilnvarotās personas savstarpējo saraksti (pieprasījumus, pretenzijas) veic elektroniski Pasūtītāja darba laikā no plkst.8.30 līdz plkst.17.00. Citā laikā nosūtītā informācija uzskatāma par saņemtu nākamajā darba dienā.
3. **Līguma summa un apmaksas kārtība**
	1. Līguma kopējā summa nepārsniedz **75 400,00 EUR** (septiņdesmit pieci tūkstoši četri simti *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi. Līguma kopējā summā ir ietverti visi Piegādātāja izdevumi, kas tam rodas saistībā ar Līguma izpildi.
	2. Apmaksa par Pakalpojumu izmantošanu Līguma ietvaros tiek veikta kā mēneša maksa un sastāda 3141,00 EUR (trīs tūkstoši viens simts četrdesmit viens *euro* un 00 centi) bez PVN. Mēneša maksā neietilpst Līguma 2.3.punktā noteiktais.
	3. Par Pasūtītāja pasūtītajiem angiogrāfijas programmatūras atbalsta (saskaņā ar Līguma 2.pielikumu) Pakalpojumiem Pasūtītājs veic apmaksu atbilstoši faktiskajam izpildes apjomam un apkalpošanas maksai par vienu stundu, kas noteikta 38,00 EUR par vienu stundu.
	4. Izpildītājs līdz katra mēneša 5.datumam iesniedz Pasūtītājam pieņemšanas-nodošanas aktu un rēķinu par faktiski sniegtajiem Pakalpojumiem iepriekšējā mēnesī - Pasūtītāja īpašumā esošo licenču uzturēšanu, papildus licenču nomu un kā arī par iepriekšējā mēnesī sniegtajiem papildus apkalpošanas pakalpojumiem, ja tādi ir bijuši.
	5. Ja 5 (piecu) darba dienu laikā no Līguma 3.4.punktā minēto dokumentu saņemšanas Pasūtītājs nav pieņēmis Pakalpojumus un ir informējis Izpildītāju par neatbilstībām vai rakstiski iesniedzis Izpildītājam motivētu lūgumu Pakalpojumu pieņemšanas termiņa pārcelšanai, tiek uzskatīts, ka Pakalpojumi ir akceptēti bezierunu kārtībā un Pasūtītājam nav iebildumu par to kvalitāti.
	6. Pasūtītājs samaksu par saņemto Pakalpojumu veic 30 (trīsdesmit) kalendāro dienu laikā pēc pieņemšanas – nodošanas akta abpusējas parakstīšanas un rēķina saņemšanas un parakstīšanas dienas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu.
	7. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
	8. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas vai zaudējumus par darbiem, kas nav veikti un/vai par Līguma noteikumiem neatbilstošu Pakalpojumu veikšanu.
	9. Samaksa Izpildītājam uzskatāma par veiktu ar brīdi, kad Pasūtītājs veicis pārskaitījumu uz Izpildītāja norādīto norēķinu kontu.
4. **Līguma darbības termiņš un spēkā esamība**
	1. Līgums stājas spēkā tā abpusējas parakstīšanas brīdī un ir spēkā līdz īsākajam no šādiem termiņiem:
		1. līdz Līguma 3.1.punktā noteiktās summas izlietojumam;
		2. 24 (divdesmit četri) mēneši no Līguma spēkā stāšanās dienas.
	2. Ja Līguma darbības laikā netiek sasniegta Līguma 3.1.punktā noteiktā summa, Pusēm vienojoties Līguma darbības termiņš var tikt pagarināts līdz 12 mēnešiem.
	3. Pusēm ir tiesības jebkurā brīdī izbeigt Līgumu, par to rakstiski vienojoties.
	4. Pasūtītājam ir tiesības vienpusēji atkāpties no Līguma, 30 (trīsdesmit) kalendārās dienas iepriekš rakstiski par to brīdinot Izpildītāju, ja:
		1. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
		2. iestājušies apstākļi, kas apgrūtina vai padara neiespējamu Izpildītāja Līgumā noteikto saistību izpildi;
		3. notikusi Izpildītāja likvidācija;
		4. pret Izpildītāju uzsākta maksātnespējas procedūra;
		5. ja Izpildītājs atkārtoti (vismaz 3 (trīs) reizes Līguma darbības laikā) nenovērš Pasūtītāja rakstveida pretenzijā minētos trūkumus Līgumā noteiktajā termiņā, Pasūtītājs ir tiesīgs vienpusēji, bez jebkādu zaudējumu atlīdzības, atkāpties no Līguma, nosūtot par to rakstisku paziņojumu Izpildītājam.
	5. Par vienpusēju atkāpšanos no līguma Pasūtītājs Līguma 4.4.punktā noteiktajā termiņā nosuta Izpildītājam rakstisku paziņojumu. Līgums uzskatāms par izbeigtu trīsdesmitajā dienā pēc Pasūtītāja rakstiska paziņojuma nosūtīšanas.
	6. Izpildītājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi 30 (trīsdesmit) kalendārās dienas iepriekš, ja iestājies kāds no šādiem apstākļiem:
		1. Pasūtītājs 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas uz Pasūtītāja juridisko adresi;
		2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
	7. Par vienpusēju atkāpšanos no līguma Izpildītājs Līguma 4.6.punktā noteiktajā termiņā nosuta Pasūtītājam rakstisku paziņojumu. Līgums uzskatāms par izbeigtu trīsdesmitajā dienā pēc Piegādātāja rakstiska paziņojuma nosūtīšanas.
	8. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Izpildītāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.
5. **Pušu saistības**
	1. Izpildītāja pienākumi un tiesības:
		1. nodrošinot Līguma izpildi, ievērot Pasūtītāja pilnvarotā pārstāvja norādījumus atbilstoši Līguma priekšmetam;
		2. ievērot pilnu konfidencialitāti attiecībā uz jebkuriem materiāliem jebkādā formā, ar kuriem Izpildītāja darbiniekiem ir iespēja apzināti vai neapzināti iepazīties Pakalpojumu sniegšanas procesā. Izpildītājs apņemas nodrošināt jebkādu ziņu neizpaušanu trešajām personām attiecībā uz informāciju, kuru iespējams iegūt Pakalpojumu sniegšanas procesā, izņemot Latvijas Republikas likumdošanā noteiktos gadījumus;
		3. laikus, vismaz 2 (divas) darba dienas pirms Pakalpojuma uzsākšanas termiņa iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas kavē uzsākt vai pildīt Līgumu noteiktajā laikā;
		4. veikt Līguma izpildi ar saviem spēkiem, resursiem un līdzekļiem;
		5. par kvalitatīvu Līguma noteikumu izpildi saņemt Līgumā noteikto samaksu;
		6. saņemt no Pasūtītāja saistību izpildei visu nepieciešamo.
	2. Pasūtītāja pienākumi un tiesības:
		1. pēc Izpildītāja pieprasījuma, sniegt tam visu nepieciešamo informāciju, kas ir Pasūtītāja rīcībā un nepieciešamas kvalitatīvai Līguma izpildei;
		2. nodrošināt atbildīgo personu ar nepieciešamajiem pilnvarojumiem un informēt par šiem pilnvarojumiem Izpildītāju. Pilnvarojumos ietilpst, taču neaprobežojas, ar veicamo darbu, termiņu, izmaiņu saskaņošanu un Pakalpojumu pieņemšanas - nodošanas aktu parakstīšanu. Atbildīgās personas uzņemtās saistības ir saistošas Pasūtītājam, ja vien Pasūtītājs nepierāda, ka tas informējis Izpildītāju par pilnvarotā pārstāvja atsaukšanu;
		3. pēc Izpildītāja paziņojuma par pieteiktas problēmas novēršanu vai ieteiktā jauninājuma ieviešanu, pārbaudīt to programmatūras jaunākajā versijā un, ja problēma ir atrisināta, paziņot par to e-pastā Izpildītājam;
		4. pilnvērtīgu programmatūras uzturēšanas un apkalpošanas pakalpojumu sniegšanai, apņemas nodrošināt attālinātas pieejas tiesības Izpildītāja atbildīgajai personai, izmantojot VPN piekļuves tehnisko risinājumu;
		5. Līgumā noteiktajā kārtībā veikt savlaicīgu Līguma izpildes apmaksu;
		6. rakstveidā iesniegt pretenzijas par Izpildītāja sniegtajiem Pakalpojumiem, norādot neatbilstību Līguma noteikumiem un/vai nekvalitatīvi veiktajiem Pakalpojumiem;
		7. saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem;
		8. neapmaksāt Izpildītājarēķinu par sniegtajiem Pakalpojumiem saskaņā ar Līgumā noteikto, ja Izpildītājs nav novērsis Pasūtītāja pretenzijā par sniegtajiem Pakalpojumiem minētos trūkumus (nav parakstīts attiecīgais pieņemšanas – nodošanas akts).
		9. laicīgi saņemt no Izpildītāja informāciju un paskaidrojumus par iespējamajiem vai paredzamajiem kavējumiem Līguma izpildē;
		10. apturēt Līguma izpildi Līguma 4.4.punktā noteiktajos gadījumos;
		11. apturēt un atlikt Līgumā paredzēto maksājumu ārējā normatīvajā aktā vai šajā Līgumā noteiktajos gadījumos;
		12. aizstāt Pasūtītāju kā Pusi ar citu iestādi, ja Pasūtītāju kā iestādi reorganizē.
6. **Pušu atbildība**
	1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
	2. Ja Izpildītājs neievēro kādu no Līguma noteikumiem, Pasūtītājs ir tiesīgs piemērot Izpildītājam līgumsodu 0,5% apmērā no nesniegto Darbu vērtības attiecīgi par katru nokavējuma dienu vai stundu, bet ne vairāk kā 10 % no ikmēneša rēķina summas.
	3. Ja Pasūtītājs neveic samaksu saskaņā ar Līguma 3.6.punktā noteikto termiņu, Izpildītājs ir tiesīgs piemērot Pasūtītājam līgumsodu 0,5% apmērā no nesamaksātās rēķina summas par katru nokavēto dienu, bet ne vairāk kā 10% no rēķina kopējās summas.
	4. Ja Pasūtītājs vienpusēji izbeidz Līgumu 4.4.5.punktā minētajā gadījumā, Pasūtītājs ir tiesīgs piemērot Izpildītājam līgumsodu 10% apmērā no Līguma kopējās summas.
	5. Līgumā noteikto līgumsodu apmaksas tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.
	6. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.

**7.Nepārvarama vara**

* 1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
	2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
	3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
	4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
	5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
	6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 7.3.punktam.

**8. Strīdu izskatīšanas kārtība**

8.1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.

8.2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.

**9.Konfidencialitāte**

9.1. Puses apņemas ievērot konfidencialitāti, tajā skaitā:

 9.1.1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;

 9.1.2. aizsargāt, neizplatīt un bez iepriekšējas otras Puses rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tām pieejama Līguma izpildes gaitā.

9.2. Konfidencialitātes ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.

9.3. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.

9.4. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.

9.5. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.

**10. Citi noteikumi**

10.1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.

10.2. Puses ir tiesīgas veikt Līguma grozījumus, ja Izpildītāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.

10.3. Līgumu var grozīt vai papildināt Pusēm rakstveidā vienojoties, pamatojoties uz Latvijas Republikas normatīvajiem aktiem un ievērojot Publisko iepirkumu likuma 61.pantā noteikto. Grozījumi ir nebūtiski, ja tie precizē Līguma saturu atbilstoši faktiskajai situācijai vai precizē pārrakstīšanās vai gramatiskās kļūdas.

10.4. Jebkuri Pušu veiktie grozījumi tiek noformēti kā papildus vienošanās un, pēc to abpusējas parakstīšanas, kļūst par Līguma neatņemamu sastāvdaļu.

10.5. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.

10.6. Puses apliecina un garantē, ka tām ir tiesības parakstīt Līgumu un tās uzņemas visas ar Līgumu noteiktās saistības un pienākumus. Gadījumā, ja Līgumu parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.

10.7. Ja kādai no Pusēm tiek mainīti rekvizīti vai Līguma 2.6.punktā noteiktās Pušu kontaktpersonas vai to kontaktinformācija, attiecīgā Puse ne vēlā kā 3 (trīs) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.

10.8. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 5 (piecu) dienas iepriekš rakstiski brīdina Izpildītāju.

10.9. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.

10.10. Līgums sagatavots latviešu valodā, parakstīts divos oriģinālos eksemplāros uz 9 (deviņām) lapām, tai skaitā abi pielikumi, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.

**11.Pušu juridiskās adreses un rekvizīti:**

|  |  |  |
| --- | --- | --- |
|  |  |  |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Kreicberga | **Izpildītājs:****SIA “ENTRONS”**Reģ. Nr.: 40103770356,Kalnciema iela 10, Rīga, LV - 1048,Konta Nr.: LV52RIKO0002930168476Banka: AS DnB BankaKods: RIKOLV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Grosbergs |